Kwankwasiyya ta gudanar da zaben shugabannin ‘APC’ a Kano – Faces International Magazine
Kwankwasiyya ta gudanar da zaben shugabannin ‘APC’ a Kano
May 7, 2018 Hassan UsmanLeave a Comment on Kwankwasiyya ta gudanar da zaben shugabannin ‘APC’ a Kano
Image captionAna hasashen Sanata Rabiu Musa Kwankwaso zai nemi shugabancin kasar amma bai bayyana ba tukunna
Bangaren Kwankwasiyya na jam’iyyar APC ya gudanar da nasa zaben shugabanni a jihar Kano daban da wanda uwar jam’iyyar ta shirya.
Wannnan mataki ya kara fito da rikicin da ke tsakanin Gwamna Abdullahi Umar Ganduje da mutumin da ya gada Sanata Rabi’u Musa Kwankwaso.
Bangaren na Kwankwasiyya ya ce ya samu fom din gudanar da zaben ne daga uwar jam’iyyar ta kasa kuma zai aika mata da sakamakon abin da ya wakana, kamar yadda shugaban tsagin Haruna Doguwa ya shaida wa Daily Trust.
Sai dai shugaban tawagar da APC ta tura domin gudanar da zaben, Chief John Halims, ya shaida wa manema labarai cewa jam’iyyar ba ta san da wani zabe ba banda wanda ya jagoranta.
Yunkurin da muka yi na jin ta bakin uwar jam’iyyar kan batun na Kano ya ci tura saboda jami’an da muka tuntuba ba su dauki wayoyinsu ba.
Jam’iyyar ta fada rikici ne a jihar Kano tun bayan da aka fara takun-saka tsakanin Ganduje da Kwankwaso sama da shekara biyu da ta gabata.
A sanarwar da ta fitar, jam’iyyar ta amsa cewa an samu kura-kurai a wasu waurare inda ta ce ta kafa kwamitin sauraren koken wadanda suke ganin an saba masu.
A jihar Delta dai an kashe daya daga cikin ‘yan takarar zaben shugabannin jam’iyyar ta APC mai suna Jeremiah Oghoveta.
Rundunar ‘yan sandan jihar da ta tabbtar da faruwar lamarin, ta ce an daba ma sa wuka ne har ya mutu sakamakon takaddama da ta kaure tsakanin bangarorin jam’iyyar ta APC da ke hamayya a karamar hukumar Ughelli.
Wani bangare na jam’iyyar APC a jihar Bauchi kuma ya zargi bangaren gwamna Mohammed Abubakar da hana wa ‘yan takararsu fom domin takarar zaben.
Rahotanni sun ce an dage zaben ne zuwa Lahadi bayan wasu masu ruwa da tsaki a jam’iyyar sun yi zargin cewa ‘yan takara da dama ba a ba su damar yankar fom na yin takarar zaben ba.
Me zai faru bayan tarukan jam’iyyar APC?
Adamawa na daya daga cikin jihohin da zaben shugabannin na APC zai iya haifar da rikicin siyasa musamman tsakanin manyan jiga-jiga jam’iyyar a jihar da suka hada da bangaren gwamna da Sanata Abdul’aziz Nyako da Nuhu Ribadu da kuma tsohon sakataren gwamnati Babachir David Lawal.
Wani mazaunin yankin, ya shaida wa BBC cewa sai da ‘yan sanda suka yi amfani da tiyagas bayan da matasa suka kama jifarsu.
Jihar na cikin jihohin da ke fama da rikicin jam’iyyar APC tsakanin bangaren Sanata Marafa mai wakiltar Zamfara ta tsakiya a majalisar dattijai da kuma bangaren gwamna Abdul’aziz Yari.
Sannan rahotanni sun ce ‘yan sanda sun rufe hanyar shiga da fita Gusau babban birnin jihar saboda zaben shugabannin na APC a mazabu a ranar Asabar.
Wasu matafiya da lamarin ya rutsa da su, sun shaida wa BBC cewa sun shafe sama da sa’a biyar a wuri daya kafin jami’an tsaro suka bude hanyar shiga Gusau.
Hakkin mallakar hotoKABIRU JANGEBE
Image captionTun karfe 8 na safe aka rufe hanyar shiga Gusau har karfe 1 na rana
Bangaren Sanata Abe da ke neman takarar gwamna, sun yi korafi ne kan tsarin zaben tare da sukar shugabannin jam’iyyar musamman yadda aka bari sai a ranar zaben ‘yan takarar ke cike fom.
Wannan na zuwa a yayin da a jihar Ekiti aka dage babban zaben fitar da dan takarar gwamna na jam’iyyar APC bayan barkewar rikici.
Rahotanni sun ce wasu matasa sun abka wajen taron suka farfasa akwatunan zaben, tare da zubar da takardun kuri’un da aka kada.
‘Yan takara 33 ke neman kujerar gwamnan a APC da suka hada da tsohon gwamnan jihar Kayode Fayemi da kuma tsohon kakakin majalisar jihar Femi Bamisile.
Masu sharhi kan al’amuran siyasa siyasa na ganin rigingimun da APC ke fama da su a jihohi na iya yi wa jam’iyyar illa sosai a zaben 2019.
Wasu ‘ya’yan jam’iyyar da suke ganin an saba ma su na iya ficewa zuwa wata jam’iyyar adawa.
Anya Ronaldo zai buga wasan Real Madrid da Liverpool?
UPDATE: THIRTEEN MORE BODIES RECOVERED AS EL-RUFA’I VISIT GWASKA IN BIRNIN-GWARI.
Kalaman Buhari na Abidjan sun isa ‘yankan shakku’